2013-as Junior Eurovíziós Dalfesztivál
A 2013-as Junior Eurovíziós Dalfesztivál volt a tizenegyedik Junior Eurovíziós Dalfesztivál, melynek Ukrajna fővárosa, Kijev adott otthont. A helyszín a kijevi Palace Ukraine volt. A versenyre 2013. november 30-án került sor. Az Eurovíziós Dalversennyel ellenben itt nem az előző évi győztes rendez, hanem pályázni kell a rendezés jogára. 2011 után másodszor fordult elő, hogy az előző évi győztes ország rendezte a dalfesztivált. A 2012-es verseny az ukrán Anasztaszija Petrik győzelmével zárult, aki a "Nebo" című dalát adta elő Amszterdamban.